### | | | | --- | --- | | | | | --- | | **Byråd** 28. marts 2017 Sagsnr. 710-2016-56308 Dok.nr. 710-2017-80751 Sagsbehandler DPABS | | 48.                 Anlægsbevilling til genopbygning af hal 1 ved [adresse] - Åbent

###

|  |  |
| --- | --- |
| Tidl. politisk behandling | BY, 24.01.17, pkt. 8 |
| Forventet sagsgang | TM-U, KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til bevilling af et
rådighedsbeløb med tilhørende anlægsbevilling på 8,550 mio. kr. i 2017 til
genopbygning af hal 1 ved [adresse] efter tagkollapset i november
2016. Byrådet har 24. januar 2017 besluttet at genopføre hallen.

Det rådgivende ingeniørfirma ALECTIA har udarbejdet
skadesredegørelser for skadernes årsager og omfang. Baseret herpå vurderer
Sonny Thygesen, at de dele, der som følge af tagkollapset skal udbedres og
genopbygges, er tagkassetter, stålrammer, hejsevæg, skadede betonelementer,
gipsvægge og en del døre og vinduer. Hele gulvet i hallen inkl. trappe og repos
skal udskiftes med nyt, ligesom madras og fjedre i springgraven udskiftes. På
installationssiden udbedres belysningsarmaturer og kabel- og
svagstrømsinstallationer. Varmepaneler i loftet udskiftes og
ventilationssystemet udskiftes delvist. Der udføres nyt tagafløbssystem
suppleret med overløbssikring.

Kultur- og Fritidsudvalget genoptager sideløbende med denne
sag en ansøgning fra Hinnerup og Omegns Gymnastikforening (HOG) om færdiggørelse
af lokale til foreningsaktiviteter i [adresse]. Ansøgningen foreslås
finansieret af et anlægsbeløb på 500.000 kr. til forbedring og udvikling af de
kommunale haller.

Genopbygningen af hallen gennemføres i 2017, og den
forventes klar til ibrugtagning i januar 2018.

Den juridiske proces vedrørende ansvars- og erstatningsspørgsmålet
forløber med forventet Syn og Skøn i april 2017. Efter Syn og Skøn forventes
det, at hallen primo maj 2017 kan frigives til genopbygningen. På baggrund af
syns- og skønsrapportens konklusioner vil Teknik og Kultur senere fremsende sag
til politisk beslutning om krav og sagsanlæg, herunder håndtering af eventuel
udbetaling af erstatning, der foreslås tilført kassen. Denne sag forventes
forelagt Byrådet primo 2018.

**VURDERING**

Natten mellem 5. og 6. november 2016 kollapsede to
stålrammer og en del af taget på hal 1 ved [adresse].

Byrådet er på temamøde 29. november 2016 blevet orienteret om
ALECTIA’s konklusioner på skadernes omfang og årsagssammenhæng til at taget
kollapsede samt Bech-Bruuns juridiske anbefalinger til processen omkring Syn og
Skøn.

Byrådet blev på temamøde 24. januar 2017 orienteret om den
juridiske og bygningsmæssige proces herunder genopbygningens forventede omfang
og tidsplan. Orienteringen er vedlagt som bilag.

Teknik og Kultur anbefaler, at genopbygningen af hal 1
gennemføres efter ALECTIA’s anbefalinger.

Samtidig vurderes det mest økonomisk hensigtsmæssigt, at
færdiggørelse af lokalet til foreningsaktiviteter sker i forbindelse med
genopbygningen af hallen.

**ØKONOMI**

Der søges om rådighedsbeløb med tilhørende anlægsbevilling
på i alt 8,550 mio. kr. til projektering, håndværkerudgifter, uforudsete
udgifter og usikkerhed, rådgiverhonorar og bygherreomkostninger i forbindelse
med genopbygning af hal 1 ved [adresse]. Rådighedsbeløbet foreslås
finansieret af kassen. Rådighedsbeløbet er ekskl. eventuel finansiering af
færdiggørelse af lokale til foreningsaktiviteter.

Byrådet har 24. januar 2017 godkendt anlægsbevilling på 2
mio. kr. til dækning af afholdte udgifter i 2016 og udgifter i 2017 til syn og
skøn, bygningssikring, forundersøgelser, tekniske registreringer m.m. samt
bistand til den juridiske proces.

Sonny Thygesen har estimeret byggeomkostningerne til 8,550 mio.
kr. til den anbefalede genopbygning. Anlægsudgifterne fordeles på følgende hovedaktiviteter:

Tabel 1: Hovedaktiviteter i anlægsprojektet for
genopbygning af hal 1.

|  |  |
| --- | --- |
| Aktivitet: | Beløb: |
| Håndværkerudgifter inkl. byggeplads mm | 6.450.000 kr. |
| Uforudsete udgifter og usikkerhed | 850.000 kr. |
| Maya Lauritsen bl.a. rådgiverhonorar, retablering af løsøre og gangforbindelse, midlertidige foranstaltninger frem til byggestart. | 890.000 kr. |
| Internt rådgiverbidrag | 360.000 kr. |
| Estimeret anlægsudgift i alt | 8.550.000 kr. |

**INDDRAGELSE**

Teknik og Kultur vil i samarbejde med ekstern rådgiver
udforme udbedrings- og genbygningsprojektet ud fra ALECTIA’s anbefalinger,
således hallen efter genopbygningen fremstår med samme funktion og kapacitet
som før tagkollapset.

Teknik og Kultur vil, hvor det er relevant, inddrage
repræsentanter fra foreningerne i genopbygningen af hal 1. Under forudsætning
af Kultur- og Fritidsudvalgets positive tilkendegivelse af at give
anlægsbevilling vil Teknik og Kultur desuden inddrage repræsentanter fra HOG i
færdiggørelsen af lokalet til foreningsaktiviteter.

**INDSTILLING**

Kommunaldirektøren indstiller til Byrådet:

1. At godkende et rådighedsbeløb med
tilhørende anlægsbevilling på 8,550 mio. kr. til genopbygningen af hal 1 ved
[adresse].

2. At rådighedsbeløbet finansieres af kassen.

**BESLUTNING**

***Kultur- og Fritidsudvalget, 7. marts 2017:***

Fraværende:Jan Lauritsen

Indstilles godkendt.

***Teknik- og Miljøudvalget, 9. marts 2017:***

Fraværende:Ingen

Indstilles godkendt.

***Økonomiudvalget, 22. marts 2017:***

Fraværende:Jan Lauritsen

Indstilles godkendt.

**Bilag**

|  |  |
| --- | --- |
| Orientering af Byrådet 24. januar 2017 om genopbygning af [adresse] 710-2017-59932 |